MARATTIACEAE Kaulf. 



Synangia sessilia aut pedicellata, dorso venarum venularumque incrassalo insidentia, 

 aut ovalia tliecaeformia longitudinaliter biloba et in lobo utroque seriem sporangiorum con- 

 natorum, aut globosa seriem sporangiorum stellatim connatorum demum patentium conti- 

 nentia, aut sorus ovalis ellipticusve e serie duplici sporangiorum liberorum constitutus. Spo- 

 rangia exannulata , latere interiore dehiscentia. Indusium inferum persistens scariosum aut 

 nullum. Sporae sphaerico - telraedricae, nudae aut granulato - tuberculatae , uno latere de- 

 pressae, episporio firmo, nucleo farcto. Vernatio incurva vel hamala. 



Arbores aut herbae perennes rhizomate incrassato carnoso. Frondes trifoliolato- 

 pinnatae aut bi- tripinnatae, coriaceae aut herbaceae, pinnis pinnulisque cum rachi articulatis 

 et inde deciduis. Venae tenues, aut pinnatae parallelae simplices furcataeque apice libero 

 desinentes aut ramosissimae et in maculas hexagonoideas reticulato-anastomantes. 



Stirpes hujus ordinis praesertim regioni intratropicae Asiae, Oceaniae et Americae, 

 paucissimae tamen Oceaniae el Africae extratropicae propriae sunt. Terra primaeva plures 

 habuit species quam hodierna, quae in regionibus exlratropicis tamquam caudices , rhizo- 

 mata et frondium ectypa inveniuntur. Maraltiacearum duas species vivas vidi, nempe Gym- 

 nothecam cicutaefoliam et Eupodium Kaulfussii. 



Nescio, quibus rationibus assertio cel. Endlicher in gen. pl. p. 65 prolala suffulcitur, 

 quod Taeniopterides fossiles Marattiaceis adscribendae sunt; mihi potius maxima pars Taenio- 

 pteridum ob fructum hucusque ignotum ad genera Filicacearum fossilium tribui nullae inse- 

 renda esse vldelur, quemadmodum in Sternberg Flora der Vorwelt vol. II. jamjam exposui. 

 Taeniopteris latifolia Brongn. hist. veg. foss. I. t. 82. f. 6 est tamen excludenda, nam est 

 Zamites lalifolius Presl in Sternb. 1. c, hinc haec Taeniopteridis sola species cum Ptero- 

 phyllis admodum affinibus ad Cycadeaceas fossiles sine ullo dubio pertinet. Quodsi vero 

 Taeniopteris Miinsteri Goeppert gen. pl. foss. II. t. 4, quae cum Angiopteride confertur, 

 Marattiaceis adnumeranda esset, adnotari licet, soros delineatos omne aUud ens sed num- 

 quam soros esse posse. 



Ordo, quamquam parvus, in tres subordines dividitur juxta sporangiorum in synangia 

 concretionem aut juxta sporangiorum liberorum in soros coacervationem, Marattiaceae seriem 

 ordinum classim Filicum seu Filicinearum exhibentium inchoat, si a minus perfectis ad per- 



